Úradný vestník L 232 , 19/08/1998 S. 0010 - 0011



Rozhodnutie Komisie zo 17. júna 1998 o spoločnom technickom predpise pre pozemné pohyblivé družicové zemské stanice (LMES) s nízkou rýchlosťou prenosu dát, ktoré pracujú vo frekvenčných pásmach 11/12/14 GHz (oznámené pod číslom dokumentu C(1998) 1608) (Text s významom pre EHP) (98/516/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Európskeho parlamentu a Rady 98/13/ES z 12. februára 1998 o koncových telekomunikačných zariadeniach a zariadeniach družicových zemských staníc, vrátane vzájomného uznávania ich súladu [1], keďže Komisia prijala opatrenie na identifikáciu typov zariadení družicových zemských staníc, pre ktoré sa požaduje spoločný technický predpis, ako aj pridružené vyhlásenie o pôsobnosti; keďže by sa mali prijať zodpovedajúce zosúladené normy, alebo ich časti, implementujúce základné požiadavky, ktoré sa majú transformovať do spoločných technických predpisov; keďže spoločný technický predpis prijatý v tomto rozhodnutí je v súlade so stanoviskom ACTE, PRIJALA TOTO ROZHODNUTIE: Článok 1 1. Toto rozhodnutie sa vzťahuje na zariadenia družicových zemských staníc, ktoré spadajú do pôsobnosti harmonizovanej normy uvedenej v článku 2 ods. 1. 2. Toto rozhodnutie zavádza spoločný technický predpis, ktorý zahŕňa pozemné pohyblivé družicové zemské stanice (LMES) s nízkou rýchlosťou prenosu dát, ktoré pracujú vo frekvenčných pásmach 11/12/14 GHz. Článok 2 1. Spoločný technický predpis obsahuje harmonizované normy, pripravené zodpovednou normalizačnou inštitúciou, zavádzajúce v príslušnom rozsahu základné požiadavky uvedené v článku 17 smernice 98/13/ES. Odkaz na normy je v prílohe. 2. Zariadenia družicových zemských staníc, ktorých sa týka toto rozhodnutie, vyhovujú spoločnému technickému predpisu uvedenému v odseku 1, spĺňajú základné požiadavky uvedené v článku 5 písm. a) smernice 98/13/ES a spĺňajú požiadavky ostatných uplatniteľných smerníc, najmä smerníc Rady 73/23/EHS [2] a 89/336/EHS [3]. Článok 3 Notifikované orgány poverené realizáciou postupov uvedených v článku 10 smernice 98/13/ES, vzhľadom na zariadenia družicových zemských staníc uvedené v článku 1 ods. 1 tohto rozhodnutia, používajú alebo zabezpečujú používanie harmonizovanej normy uvedenej v prílohe po nadobudnutí účinnosti tohto rozhodnutia. Článok 4 Toto rozhodnutie je adresované členským štátom. V Bruseli 17. júna 1998 Za Komisiu Martin Bangemann člen Komisie [1] Ú. v. ES L 74, 12.3.1998, s. 1. [2] Ú. v. ES L 77, 26.3.1973, s. 29. [3] Ú. v. ES L 139, 23.5.1989, s. 19. -------------------------------------------------- PRÍLOHA Odkaz na uplatniteľnú harmonizovanú normu Harmonizovaná norma uvedená v článku 2 tohto rozhodnutia je: Satellite Earth Stations and Systems (SES); Low data rate land mobile satellite earth stations (LMES) operating in the 11/12/14 GHz frequency bands (Družicové zemské stanice a systémy (SES); Pozemné pohyblivé družicové zemské stanice (LMES) s nízkou rýchlosťou prenosu dát pracujúce vo frekvenčných pásmach 11/12/14 GHz) ETSI European Telecommunications Standards Institute ETSI Secretariat TBR 27 — December 1997 (s vylúčením úvodu) Doplnkové informácie Európsky inštitút pre telekomunikačné normy sa uznáva podľa smernice Rady 83/189/EHS [1]. Harmonizovaná norma uvedená vyššie bola vytvorená podľa oprávnenia vydaného v súlade s príslušnými postupmi smernice 83/189/EHS. Úplné znenie harmonizovanej normy uvedenej vyššie možno získať od: European Telecommunications Standards Institute 650, route des Lucioles F- 06921 Sophia Antipolis Cedex | European Commission DG XIII/A/2 — (BU 31, 1/7) Rue de la Loi/Wetstraat 200 B-1049 Brussels | alebo od ľubovoľnej inej organizácie zodpovednej za sprístupňovanie ETSI noriem. Zoznam týchto organizácií možno nájsť na internete na www.ispo.cec.be. [1] Ú. v. ES L 109, 26.4.1983, s. 8. --------------------------------------------------